Κάτω Ιωνικό Ξάνθης

Το Κάτω Ιωνικό είναι ημιορεινό χωριό της Θράκης στην Περιφερειακή Ενότητα Ξάνθης.

 Γεωγραφία - Ιστορία 
Το Κάτω Ιωνικό βρίσκεται στα όρια με την Περιφερειακή Ενότητα Δράμας και την Περιφερειακη Ενότητα Καβάλας σε απόσταση 37 χλμ. Β.-ΒΔ. από την Ξάνθη, 52 χλμ. Α.-ΒΑ. από τη Δράμα και 66 χλμ. ΒΑ. από την Καβάλα. Το χωριό είναι κτισμένο στους νότιους πρόποδες της Δυτικής Ροδόπης σε υψόμετρο 160 μέτρα ενώ στα  νότιά του περνάει η ΕΟ Ξάνθης - Δράμας που ακολουθεί παράλληλη πορεία με τον ποταμό Νέστο. Ως οικισμός αναφέρεται επίσημα, μετά την απελευθέρωση, το 1928 να  προσαρτάται στην τότε κοινότητα Νεοχωρίου. Σύμφωνα με το Πρόγραμμα «Καλλικράτης» μαζί με το Νεοχώρι, την Καλύβα, το Ιωνικό και το Σταυροχώρι αποτελούν την τοπική κοινότητα Νεοχωρίου που υπάγεται στη δημοτική ενότητα Σταυρούπολης του Δήμου Ξάνθης και σύμφωνα με την απογραφή του 2011 έχει ως πληθυσμό 44 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10500 (σελ. 26 του pdf)

 Εξωτερικοί σύνδεσμοι 

 Κάτω Ιωνικό, Ξάνθη (φωτογραφίες) από τον ιστότοπο http://oladromoseinai.blogspot.com/

 Παραπομπές 

Κατηγορία:Χωριά της περιφερειακής ενότητας Ξάνθης
Κατηγορία:Δήμος Ξάνθης